Komission asetus (EY) N:o 708/98, annettu 30 päivänä maaliskuuta 1998, interventioelinten suorittamasta paddy- eli raakariisin haltuunotosta ja sovellettavien korjausmäärien sekä hinnankorotusten ja -alennusten vahvistamisesta



Virallinen lehti nro L 098 , 31/03/1998 s. 0021 - 0029



KOMISSION ASETUS (EY) N:o 708/98, annettu 30 päivänä maaliskuuta 1998, interventioelinten suorittamasta paddy- eli raakariisin haltuunotosta ja sovellettavien korjausmäärien sekä hinnankorotusten ja -alennusten vahvistamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisestä markkinajärjestelystä 22 päivänä joulukuuta 1995 annetun neuvoston asetuksen (EY) N:o 3072/95 (1), sellaisena kuin se on muutettuna asetuksella (EY) N:o 192/98 (2), ja erityisesti sen 8 artiklan b alakohdan, sekä katsoo, että asetuksessa (EY) N:o 3072/95 säädetään, että interventiohinta vahvistetaan vakiolaatuiselle paddy- eli raakariisille ja, jos interventioon tarjotun riisin laatu poikkeaa vakiolaadusta, interventiohintaa tarkistetaan korotuksilla tai alennuksilla, neuvoston asetuksessa (EY) N:o 3073/95 (3) vahvistetaan paddy- eli raakariisin vakiolaatu, jolle interventiohinta vahvistetaan, ja lujitetaan aiemman järjestelmän vaatimuksia, intervention tyydyttävän hallinnoinnin takaamiseksi on syytä vahvistaa kullekin tarjoukselle vähimmäismäärä; on kuitenkin suotavaa säätää mahdollisuudesta vahvistaa korkeampi vähimmäismäärä eräiden jäsenvaltioiden tukkukauppaedellytysten ja -tapojen huomioon ottamiseksi, interventioon ei pidä hyväksyä laadultaan sellaista paddy- eli raakariisiä, jota ei voida asianmukaisesti käyttää myöhemmin ja varastoida; vähimmäismäärän vahvistamiseksi olisi erityisesti otettava huomioon yhteisön tuottaja-alueiden ilmastolliset olosuhteet; olisi täsmennettävä, että erän on koostuttava saman lajikkeen riisistä, jotta haltuunotettavat erät olisivat riittävän tasalaatuisia, jotta paddy- eli raakariisin laatu voitaisiin arvioida puolueettomasti korotusten ja alennusten määrittämiseksi, olisi otettava huomioon sen olennaiset ominaisuudet; tähän riittää kosteuspitoisuuden, jalostustuotoksen ja virheellisten jyvien arvioiminen, joka voidaan tehdä yksinkertaisin ja tehokkain menetelmin, interventiojärjestelmän mahdollisimman yksinkertaisen ja tehokkaan toiminnan mahdollistamiseksi on syytä säätää, että tarjous on tehtävä tavaran varastointipaikkaa lähinnä olevalla interventiokeskukselle, ja antaa säännökset kuljetuskustannuksista varastoon, jossa interventioelimen suorittama haltuunotto tapahtuu, olisi tarkasti määriteltävä tarkastukset, jotka on suoritettava tarjottujen tavaroiden painoa ja laatua koskevien vaatimusten noudattamisen varmistamiseksi; olisi erotettava toisistaan toisaalta tarjottavan tavaran hyväksyminen, joka annetaan määrän ja vähimmäislaatuvaatimusten noudattamisen tarkastuksen jälkeen, ja toisaalta tarjoajalle sen jälkeen maksettava hinta, kun edustavien näytteiden perusteella on tehty analyysi, joka vaaditaan kunkin erän täsmällisten ominaisuuksien määrittämiseksi, on syytä antaa erityissäännökset tavaran haltuunotosta tarjoajan varastossa; tällöin on syytä ottaa erityisesti huomioon tarjoajan varastokirjanpito, jollei muuta johdu niiden lisätarkastusten tuloksista, joita tehdään interventioelimen asettamien tavaran haltuunottoa koskevien vaatimusten noudattamisen varmistamiseksi, asetuksen (EY) N:o 1528/96 (4) säännökset on korvattava tämän asetuksen säännöksillä; näin ollen on syytä korvata kyseinen asetus, ja viljan hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla 1. Jokainen yhteisössä korjatun vähintään 20 tonnin paddy- eli raakariisierän haltija voi tarjota kyseisen erän myytäväksi interventioelimelle asetuksen (EY) N:o 3072/95 4 artiklan 1 kohdassa vahvistettuna interventioelinten ostokautena. Erän on koostuttava saman lajikkeen riisistä. Jäsenvaltiot voivat vahvistaa suuremman vähimmäismäärän. 2. Jos erä toimitetaan useassa osassa (esim. kuorma-auto, alus, junavaunu) kunkin osan on täytettävä vaadittavat vähimmäisominaisuudet, sanotun kuitenkaan rajoittamatta 8 artiklan 1 kohdan viimeisen alakohdan soveltamista. 2 artikla 1. Tullakseen hyväksytyksi interventioon paddy- eli raakariisin on oltava virheetöntä, aitoa ja myyntikelpoista. 2. Paddy- eli raakariisiä pidetään virheettömänä, aitona ja myyntikelpoisena, kun siinä ei ole epätavallista hajua tai eläviä hyönteisiä ja kun - kosteuspitoisuuden prosenttiosuus ei ole liitteessä I ilmoitettua suurempi - jalostustuotos on korkeintaan 14 prosenttiyksikköä pienempi kuin liitteessä II luetellut perustuotokset - asetuksen (EY) N:o 3073/95 liitteen määritelmän mukaisten virheellisten jyvien, erilaisten epäpuhtauksien sekä muuntyyppisten ja muiden lajikkeiden riisinjyvien prosenttiosuus ei ole suurempi kuin seuraavat enimmäisarvot: >TAULUKON PAIKKA> - radioaktiivisuus ei ylitä yhteisön lainsäädännössä vahvistettuja sallittuja enimmäistasoja. Riisissä esiintyvän radioaktiivisuuden valvontaa suoritetaan ainoastaan tilanteen sitä vaatiessa ja tarvittavan ajan. Tarvittaessa valvontatoimenpiteiden kesto ja laajuus määritellään asetuksen (EY) N:o 3072/95 22 artiklassa säädettyä menettelyä noudattaen. 3 artikla 1. Paddy- eli raakariisiä, jonka erilaisten epäpuhtauksien määrä on suurempi kuin 0,1 prosenttia, voidaan ostaa interventioon ainoastaan alentamalla interventiohintaa 0,02 prosenttia kunkin 0,01 prosentin lisäpoikkeaman osalta. `Erilaisilla epäpuhtauksilla` tarkoitetaan vieraita aineksia, jotka koostuvat syötäväksi kelpaamattomista mineraaleista tai kasvikunnasta peräisin olevista ainesosista, jos ne eivät ole myrkyllisiä, ja vieraita jyviä tai syötäviä vieraiden jyvien osia sekä kuolleita hyönteisiä ja niiden osia. 2. Paddy- eli raakariisiä, jonka muihin lajikkeisiin kuuluvien riisinjyvien määrä on suurempi kuin 3 prosenttia, voidaan ostaa interventioon ainoastaan alentamalla interventiohintaa 0,1 prosenttia kunkin 0,1 prosentin lisäpoikkeaman osalta. 3. Kun interventioon tarjotun paddy- eli raakariisin kosteuspitoisuus on suurempi kuin vakiolaatuiselle paddy- eli raakariisille hyväksytty kosteuspitoisuus, sovelletaan liitteen I hinnanalennuksia. 4. Kun interventioon tarjotun riisin jalostustuotos poikkeaa kyseiselle lajikkeelle liitteessä II olevassa B osassa määrätystä jalostuksen perustuotoksesta, sovelletaan liitteessä II olevan A osan hinnankorotuksia ja -alennuksia. 5. Kun interventioon tarjotun paddy- eli raakariisin virheellisten jyvien määrä on suurempi kuin vakiolaatuiselle paddy- eli raakariisille hyväksytty virheellisten jyvien määrä, sovelletaan liitteen III hinnanalennuksia. 6. Jäljempänä tarkoitetut hinnankorotukset ja -alennukset lasketaan soveltamalla liitteissä esitettyjä prosenttiosuuksia interventiohintaan, joka on voimassa markkinointivuoden alussa. Niitä sovelletaan kumulatiivisesti. 4 artikla 1. Kaikista myyntiä koskevista tarjouksista on tehtävä interventioelimelle kirjallinen hakemus, joka on tehtävä interventioelimen laatiman lomakkeen mukaisesti. Jotta se voidaan hyväksyä, siinä on oltava erityisesti seuraavat tiedot: - tarjoajan nimi, - tarjotun riisin varastointipaikka, - riisin määrä, lajike, pääasialliset ominaisuudet ja korjuuvuosi, - interventiokeskus, jolle tarjous on tehty. Hakemukseen on sisällyttävä lisäksi ilmoitus siitä, että tuote on peräisin yhteisöstä. Hakemuksessa on ilmoitettava mahdollisesti käytetyt kasvinsuojeluaineet ja niiden määrät. Interventioelin voi kuitenkin hyväksyä tarjouksen, joka on jätetty kirjallisena televiestinä, jos siitä käyvät ilmi kaikki edellä mainitut tiedot. Tällöin interventioelin voi kuitenkin vaatia, että tarjouksen tekemisen jälkeen on lähetettävä tai toimitettava suoraan kirjallinen hakemus. Kirjallisen hakemuksen jättöpäivänä pidetään televiestin vastaanottopäivää. 2. Interventioelimen on ilmoitettava tarjoajalle tarjouksen hyväksymisestä kymmenen työpäivän kuluessa tarjouksen jättämisestä. 3. Jos hakemusta ei hyväksytä, interventioelimen on ilmoitettava siitä kyseiselle toimijalle kymmenen työpäivän kuluessa tarjouksen jättämisestä. 5 artikla 1. Tarjoukset interventioelimelle on tehtävä sitä paikkaa lähinnä olevaan interventiokeskukseen, jossa paddy- eli raakariisi on tarjouksentekohetkellä. `Lähimmällä interventiokeskuksella` tarkoitetaan keskusta, johon paddy- eli raakariisi voidaan kuljettaa alhaisimmin kustannuksin. Interventioelin määrittää nämä kustannukset. 2. Tarjoaja vastaa tavaran kuljetuskustannuksista 1 kohdan mukaisesti määriteltyyn lähimpään interventiokeskukseen paikasta, jossa tavara on tarjouksen tekohetkellä. 3. Interventioelin vastaa lisäkuljetuskustannuksista, jos se ei ota haltuunsa paddy- eli raakariisiä 1 kohdan mukaisesti määritellyssä lähimmässä interventiokeskuksessa. 6 artikla 1. Interventioelin vahvistaa toimituspäivämäärän ja interventiokeskuksen, jonne tavara toimitetaan, sekä ilmoittaa ne tarjoajalle mahdollisimman pian. Nämä edellytykset voidaan kiistää kahden työpäivän kuluessa tiedon saamisesta. Toimituksen on tapahduttava viimeistään tarjouksen vastaanottokuukautta seuraavan toisen kuukauden lopussa, mutta kuitenkin viimeistään kuluvan markkinointivuoden 31 päivänä elokuuta. Jos erä toimitetaan useassa osassa, erän viimeinen osa on toimitettava tämän alakohdan mukaisesti. 2. Interventioelin ottaa toimituksen vastaan tarjoajan tai hänen asianmukaisesti valtuuttamansa edustajan läsnäollessa. 3. Interventioelin ottaa tarjotun riisin haltuunsa, kun interventioelin tai sen edustaja on todennut interventiovarastoon toimitetun tavaran 1 ja 2 artiklassa säädetyn määrän ja vaadittavat vähimmäisominaisuudet 8 artiklan 1 kohdan mukaisesti. Jos sovelletaan 7 artiklaa, haltuunoton päivämäärä on sama kuin 9 artiklassa tarkoitetussa haltuunottotiedotteessa mainittu vähimmäisominaisuuksien toteamispäivämäärä. 4. Toimitettu määrä punnitaan tarjoajan ja interventioelimen sellaisen edustajan läsnäollessa, jonka on oltava riippumaton suhteessa tarjoajaan. 5. Interventioelimen edustaja voi olla varastoija. Tällöin interventioelin tarkistaa 30 päivän kuluessa toimituksen päättymisestä painon vähintään kerran mittaamalla tilavuuden. Jos tilavuudenmittausmenetelmää käyttäen a) punnittu paino on enintään 6 prosenttia pienempi kuin varastoijan varastokirjanpitoon merkitty määrä, varastoija vastaa kaikista kustannuksista, jotka liittyvät myöhemmässä punnituksessa todettuihin puuttuviin määriin suhteessa kirjanpitoon (haltuunotettaessa) merkittyyn painoon; b) punnittu paino on yli 6 prosenttia pienempi kuin varastoijan varastokirjanpitoon merkitty määrä, tavara punnitaan välittömästi; varastoija vastaa punnituskustannuksista, jos todettu paino on pienempi kuin varastokirjanpitoon merkitty paino; päinvastaisessa tapauksessa punnituskustannuksista vastaa interventioelin. 7 artikla 1. Interventioelin voi ottaa paddy- eli raakariisin haltuunsa myyjän nimeämän interventiokeskuksen sijasta paikassa, jossa paddy- eli raakariisi sijaitsee tarjouksen tekohetkellä. 2. Tällöin määrä voidaan todeta varastokirjanpidon perusteella, jos se on laadittu ammatillisten ja interventioelimen asettamien vaatimusten mukaisesti ja jos lisäksi: - varastokirjanpidossa näkyvät punnitsemalla todettu paino, laadulliset ominaisuudet punnitushetkellä ja erityisesti kosteuspitoisuus, mahdolliset siilonvaihdot ja käsittelyt; punnituksesta ei saa olla kulunut yli 10 kuukautta - varastoija ilmoittaa tarjotun erän vastaavan kaikilta osiltaan varastokirjanpidon merkintöjä. Tällöin: - huomioon otettava paino on varastokirjanpitoon merkitty paino; varastokirjanpitoa on voitu tarvittaessa mukauttaa punnitushetkellä todetun kosteuspitoisuuden ja edustavan näytteen kosteuspitoisuuden erotuksen huomioon ottamiseksi - tilavuuden tarkistus tehdään 30 päivän kuluessa interventioelimen haltuunotosta; punnitun painon ja tilavuudenmittausmenetelmällä arvioidun määrän mahdollinen erotus saa olla enintään 6 prosenttia. Jos tilavuudenmittausmenetelmää käyttäen - punnittu paino on enintään 6 prosenttia pienempi kuin varastoijan varastokirjanpitoon merkitty määrä, varastoija vastaa kaikista kustannuksista, jotka liittyvät myöhemmässä punnituksessa todettujen puuttuviin määriin suhteessa kirjanpitoon haltuunotettaessa merkittyyn painoon - punnittu paino on yli 6 prosenttia pienempi kuin varastoijan varastokirjanpitoon merkitty määrä, varastoija punnitsee tavaran välittömästi. Varastoija vastaa punnituskustannuksista, jos todettu paino on pienempi kuin varastokirjanpitoon merkitty paino; päinvastaisessa tapauksessa punnituskustannuksista vastaa EMOTR. 8 artikla 1. Tuotteen interventioon hyväksymistä koskevat laatuvaatimukset tarkistetaan seuraavien säännösten mukaisesti. Interventioelin ottaa näytteet tarjoajan tai tarjoajan asianmukaisesti valtuuttaman edustajan läsnäollessa. Kaikissa tapauksissa otetaan kolme näytettä, jotka on tarkoitettu - tarjoajalle - haltuunottoa varten osoitetulle varastolle - interventioelimelle. a) Tuotetta toimitettaessa jokaisesta osatoimituksesta (esim. kuorma-auto, alus, junavaunu) otetaan näyte kymmentä tonnia kohden. Vaatimukset tarkastetaan kustakin osatoimituksesta otettavan edustavan näytteen perusteella. Edustava näyte koostuu varastoon tarkoitetuista näytteistä. b) Jos sovelletaan 7 artiklaa, haltuunoton tapahtuessa tarjoajan varastossa tarkistus suoritetaan tarjottavan erän edustavan näytteen perusteella. Edustava näyte koostuu varastoon tarkoitettujen näytteiden tulosten keskiarvosta. Otettavien näytteiden määrä saadaan jakamalla tarjotun erän määrä kahdellakymmenellä; edustava näyte koostuu kuitenkin enintään kahdestakymmenestä näytteestä. Kunkin edustavan näytteen tutkimuksen on osoitettava tavaran vastaavan vähimmäislaatuvaatimuksia. Päinvastaisessa tapauksessa erän haltuunotosta kieltäydytään. Tuotetta toimitettaessa kukin osatoimitus voidaan ennen interventiovarastoon siirtämistä tutkia tarkastamalla ainoastaan kosteuspitoisuus, epäpuhtauksien osuus ja elävien eläinten esiintymättömyys. Jos tarkastuksen lopputulos osoittaa myöhemmin, ettei jokin osatoimitus täytä vähimmäislaatuvaatimuksia, erän haltuunotosta kieltäydytään. Koko erä poistetaan tarjoajan kustannuksella. Jos interventioelin voi jossakin jäsenvaltiossa tarkistaa kunkin osatoimituksen kaikki vähimmäislaatuvaatimukset ennen varastoon siirtämistä, se voi kieltäytyä ottamasta haltuunsa osatoimitusta, joka ei täytä kyseisiä vaatimuksia. 2. Jos 1 kohdan mukaisesti suoritetun tarkastuksen jälkeen tavara hyväksytään, tavaran ominaisuudet määritellään tarkasti tarjoajalle maksettavan hinnan määrittämiseksi. Tarjotun erän hinta määritellään 1 kohdassa määriteltyjen edustavien näytteiden tutkimustulosten painotetun keskiarvon perusteella. Tutkimuksen tulokset toimitetaan tarjoajalle 9 artiklassa säädetyssä haltuunottotiedotteessa. 3. Jos tarjoaja kiistää 2 kohdan mukaisesti hinnan määrittämiseksi tehdyn analyysin tuloksen, toimivaltaisten viranomaisten hyväksymä laboratorio tutkii tavaran ominaisuudet uudelleen tarkasti tarjoajan ja interventioelimen hallussa olevista näytteistä tasapuolisesti koostuvan uuden edustavan näytteen perusteella. Tulos on näiden edustavien näytteiden tutkimustulosten painotettu keskiarvo. Tarjoajalle maksettava hinta määräytyy näiden jälkimmäisten tutkimusten tulosten perusteella. Uusien tutkimusten kustannukset maksaa häviävä osapuoli. 9 artikla Interventioelin laatii jokaisesta erästä haltuunottotiedotteen. Tarjoaja tai tarjoajan edustaja voi olla läsnä tiedotetta laadittaessa. Tiedotteessa on oltava vähintään: - määrän ja vähimmäisominaisuuksien tarkastuspäivä - toimitettu paino ja lajike - edustavan näytteen kokoamiseksi otettujen näytteiden määrä - todetut fyysiset ja laadulliset ominaisuudet. 10 artikla 1. Tarjoajalle maksettava hinta on asetuksen (EY) N:o 3072/95 4 artiklan 2 kohdan mukaisesti purkamattomalle varastoon toimitetulle tavaralle määriteltävä hinta, joka on voimassa ensimmäiseksi toimituspäiväksi vahvistettuna päivänä, ottaen huomioon liitteissä I-III säädetyt korotukset ja alennukset sekä 5 artiklan kuljetuskustannuksia koskevat säännökset. Jos haltuunotto tapahtuu 7 artiklan mukaisesti tarjoajan varastossa, maksettava hinta määritellään tarjouksen hyväksymispäivänä voimassa olevan interventiohinnan mukaan, joka mukautetaan sovellettavilla korotuksilla ja alennuksilla mukautetun ja josta vähennetään edullisimmat kuljetuskustannukset paddy- eli raakariisin haltuunottopaikasta 5 artiklan 1 kohdassa määriteltyyn lähimpään interventiokeskukseen sekä varastosta poistamiskulut. Interventioelin määrittelee nämä kustannukset. 2. Maksu suoritetaan 32-37 päivää tämän asetuksen 6 artiklan 3 kohdassa tarkoitetun haltuunoton jälkeen. Jos sovelletaan 8 artiklan 3 kohtaa, maksu suoritetaan mahdollisimman pian sen jälkeen kun tarjoajalle on toimitettu viimeisen tutkimuksen tulokset. Jos maksamisen edellytyksenä on tarjoajan esittämä lasku ja jos kyseistä laskua ei esitetä edellisessä alakohdassa tarkoitettuna aikana, maksu on suoritettava kyseisen laskun tosiasiallista esittämistä seuraavien viiden työpäivän kuluessa. 11 artikla Jokaisen toimijan, joka varastoi ostettuja tuotteita interventioelimen lukuun, on valvottava säännöllisesti tuotteita ja niiden säilyvyyttä sekä ilmoitettava viipymättä kyseiselle interventioelimelle kaikista tältä osin ilmaantuvista ongelmista. Interventioelimen on varmistuttava varastoidun tuotteen laadusta vähintään kerran vuodessa. Tässä tarkoituksessa voidaan ottaa näyte komission asetuksessa (EY) N:o 2148/96 (5) säädetyn vuosittaisen inventaarin laatimisen yhteydessä. 12 artikla Kyseisen jäsenvaltion erityisolosuhteiden huomioon ottamiseksi interventioelimet päättävät tarvittaessa haltuunoton täydentävistä menettelyistä ja edellytyksistä, jotka ovat yhteensopivia tämän asetuksen säännösten kanssa. 13 artikla Kumotaan asetus (EY) N:o 1528/96. 14 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä maaliskuuta 1998. Komission puolesta Franz FISCHLER Komission jäsen (1) EYVL L 329, 30.12.1995, s. 18 (2) EYVL L 20, 27.1.1998, s. 16 (3) EYVL L 329, 30.12.1995, s. 33 (4) EYVL L 190, 31.7.1996, s. 25 (5) EYVL L 288, 9.11.1996, s. 6 LIITE I >TAULUKON PAIKKA> LIITE II A. Jalostustuotoksesta johtuvat hinnankorotukset ja -alennukset >TAULUKON PAIKKA> >TAULUKON PAIKKA> B. Jalostuksen perustuotos >TAULUKON PAIKKA> LIITE III JYVIEN VIRHEISTÄ JOHTUVAT HINNANALENNUKSET Markkinointivuosi 1996/97 >TAULUKON PAIKKA> 1997/98 alkaen >TAULUKON PAIKKA>